विक्टोरिया के डिजिटल कार्यबल का निर्माण करना

क्या डिजिटल करियर में आगे बढ़ने में आपकी रुचि है?

आपको एक नए करियर के लिए उन्नत कुशलाएँ प्रात करने में समर्थन

डिजिटल रोजगार (Digital Jobs) कार्यक्रम में शामिल हों

भविष्य में डिजिटल कुशलता योग्यताओं की माँग बहुत है

अपनी डिजिटल कुशलताओं को बढ़ाने और अपने करियर की फिर से कल्पना करने के लिए विक्टोरिया सरकार के डिजिटल रोजगार (Digital Jobs) कार्यक्रम में शामिल हों।

आपको उद्योग की ओर से समर्थित 12 सप्ताहों का निःशुल्क प्रशिक्षण प्राप्त होगा और 12-सप्ताहों के वेतनीय प्लेसमेंट को पूरा करने का अवसर मिलेगा - फिर एक संतोषजनक, लंबे समय के करियर के लिए अपने मार्ग पर आगे बढ़ें।

यदि आपकी आयु 30 वर्ष से अधिक है, आपमें कुछ सीखने की तत्परता है और आप परिवर्तन करने के लिए प्रेरित महसूस करते/करती हैं, तो डिजिटल रोजगार (Digital Jobs) आपके लिए हो सकता है।

इस कार्यक्रम में आपको ये सुविधाएँ प्राप्त होती हैं:

* ऊँची गुणवत्ता के और उद्योग द्वारा समर्थित डिजिटल कोर्स के लिए 12 सप्ताहों का नि:शुल्क प्रशिक्षण
* अपनी नई डिजिटल कुशलताओं को व्यवहार में लाने के उद्देश्य से विक्टोरिया के किसी व्यवसाय के साथ 12 सप्ताहों की वेतनीय डिजिटल भूमिका के लिए आवेदन करने के अवसर। हमने राज्य के कुछ शीर्ष कार्य-नियोक्ताओं को मेजबानी के लिए तैयार किया है। हो सकता है कि आपको कहीं रोजगार मिल जाए।   
  Saleforce, CBA, Carsales या Zendesk ऐसे बस कुछ ही नाम हैं।
* पूरे कार्यक्रम के दौरान एक मेंटर की ओर से निरंतर समर्थन

एक डिजिटल करियर के लिए उन्नत कुशलताएँ प्राप्त करें

अपने करियर की पुनर्कल्पना करें

करियर में परिवर्तन के लिए उन्नत कुशलताएँ हासिल करने का यह मतलब नहीं है कि आपको अपने मौजूदा ज्ञान और विशेषज्ञता को छोड़ना होगा। समस्याएँ सुलझाने, योजना बनाने और व्यवस्था करने, सहयोग, विश्लेषक सोच और अनुकूलनीयता जैसी कुशलताएँ - ये सभी डिजिटल रोजगार में मूल्यवान होती हैं।

चाहे आपका अनुभव या अभिरुचि का क्षेत्र जो भी हो, अपने मौजूदा ज्ञान, कार्य-इतिहास और कुशलताओं में नवीनतम डिजिटल कुशलताएँ जोड़ने से आने वाले वर्षों में करियर के नए अवसर पैदा होंगे।

हमने अलग-अलग प्रकार की अभिरुचियों और कुशलता-स्तरों के अनुरूप उद्योग द्वारा समर्थित अनेकानेक कोर्स प्रस्तुत करने के लिए विक्टोरिया के कुछ शीर्ष प्रशिक्षण प्रदाताओं के साथ सहयोग स्थापित किया है।

प्रतिभागी ऊँची मांग की निम्नलिखित डिजिटल कुशलताओं में से किसी एक कुशलता में उद्योग द्वारा समर्थित 12 सप्ताहों का प्रशिक्षण पूरा करते हैं:

* डेटा एनालिटिक्स
* डिजिटल मार्केटिंग
* साइबर सिक्योरिटी
* क्लाउड कंप्यूटिंग
* सॉफ्टवेयर प्रोग्रामिंग/डेवलपमेंट
* आर्टिफिशियल इंटेलिजेंस/मशीन लर्निंग
* प्रोडक्ट मैनेजमेंट
* प्रोडक्ट मैनेजमेंट (एजाइल)
* वेब डेवलपमेंट

आवेदन कैसे करें

हम किसी भी पृष्ठभूमि या उद्योग से आने वाले 30 वर्ष से अधिक आयु के विक्टोरियावासियों के आवेदनों का स्वागत करते हैं।

हम ग्रामीण विक्टोरियावासियों, कार्यस्थल में वापिस आने की इच्छुक महिलाओं और ऐसे किसी भी व्यक्ति को आवेदन जमा करने के लिए प्रोत्साहित करते हैं, जिसकी नौकरी कोविड-19 के कारण संभावित रूप से प्रभावित हुई थी।

पात्रता के लिए यह आवश्यक है कि आप:

* एक विक्टोरियावासी हैं
* एक ऑस्ट्रेलियाई नागरिक या स्थायी निवासी हैं, या आपके पास कम से कम अगले 12 महीनों के लिए ऑस्ट्रेलिया में रहने और काम करने की अनुमति देने वाला एक वैध वीज़ा है।
* 30 वर्ष से अधिक आयु के/की हैं या आपके पास 10+ वर्ष से अधिक अवधि का कार्य अनुभव है (कुल मिलाकर 10 वर्ष; लगातार रूप से आवश्यक नहीं)।

प्रतिभागियों को हडसन ऑस्ट्रेलिया द्वारा सुविधाकृत की गई एक प्रतिस्पर्धी भर्ती प्रक्रिया के माध्यम से चुना जाता है।

हरेक वर्ष जनवरी, मई और सितंबर में नए दौर के कार्यक्रम शुरू होंगे। अंतिम दौर जनवरी 2024 में होगा। आप किसी भी समय आवेदन जमा कर सकते/सकती हैं।

आवेदन करने से पहले हम आपको वेबसाइट पर जाकर [अक्सर पूछे जाने वाले प्रश्न](https://djpr.vic.gov.au/digital-jobs/candidates#frequently-asked-questions) पढ़ने की सलाह देते हैं।

[अभी आवेदन करें](https://au.hudson.com/job-seekers/victoria-digital-jobs-program/)